9. ΝΟΜΟΣ 3573 της 21 Ιουν./22 Σεπτ. 1928 Περί κυρώσεως της μεταξύ Ελλάδος και Ισπανίας συνθήκης προξενικής, ναυτιλίας κλπ. Άρθρ.6.-Θέλουσι θεωρηθή ως ελληνικά ή ισπανικά πλοία όσα δέον να θεωρώνται τοιαύτα υπό των οικείων νόμων της ελληνικής Δημοκρατίας και του Βασιλείου της Ισπανίας. Ουδέν δικαίωμα χωρητικότητος, ελλιμενίσεως, ναυηγεσίας, φανών, καθάρσεως, μεσιτείας, σημαντήρων, προκυμαίας, ή άλλα βάρη, επιβαλλόμενα υφ’ οιανδήποτε ονομασίαν επί του σκάφους του πλοίου και εισπραττόμενα υπό της Κυβερνήσεως, δημοσίων ιδρυμάτων, ιδιωτών, σωματείων, ή ιδρυμάτων οιωνδήποτε, θα επιβάλληται επί των πλοίων του ετέρου Κράτους  κατά τον είσπλουν, έκπλουν, και διαμονήν αυτών εν τοις λιμέσι του ετέρου, εάν μη επιβάλλωνται ομοίως και υπό τους αυτούς όρους εις τα πλοία του μάλλον ευνοουμένου Κράτους. Η ισοτέλεια αύτη θέλει αμοιβαίως ισχύει και ως προς τα πλοία εκατέρου των Κρατών, οποθενδήποτε και αν προέρχωνται ταύτα και δι’ οποιονδήποτε μέρος και αν αποπλέωσιν. 